Partei fir Integral Demokratie
D'Partei fir Integral Demokratie (PID) ass eng lëtzebuergesch politesch Partei, déi am Juni 2013 vum Jean Colombera (mat)gegrënnt gouf.

Bei de Chamberwale vum 20. Oktober 2013 huet si eng éischt Kéier, an alle 4 Walbezierker, fir Sëtz am nationale Parlament kandidéiert. Si huet awer kee kritt. Och d'Matmaache bei den Europawalen 2014 huet net genuch Stëmme fir e Sëtz bruecht.

Bei de Gemengewale vum 8. Oktober 2017 huet d'PID keng Kandidaten opgesat.

Fir d'Chamberwale vum 14. Oktober 2018 huet d'PiD zesumme mat der Piratepartei Lëtzebuerg op där hirer Lëscht kandidéiert.

Presidenten 
 2013-2017: Jean Colombera
 August-Oktober 2017: Serge Jochheim

Um Spaweck 
 Offiziell Websäit vun der PID

Politesch Parteien zu Lëtzebuerg